ধাৰাৱাহিক উদ্ভট মন্তব্যৰে হাঁহিয়াতৰ পাত্ৰত পৰিণত হৈছে ত্ৰিপুৰাৰ নৱ নিৰ্বাচিত মুখ্য মন্ত্ৰী বিপ্লব দেব ( Biplab Kumar Deb )। মেকানিকেল ইঞ্জিনিয়াৰসকলৰ পৰিৱৰ্তে 'চিভিল' ইঞ্জিনিয়াৰসকল 'চিভিল' (অসামৰিক সেৱা) সেৱাৰ বাবে বেছি উপযুক্ত বুলি দেবে কৰা মন্তব্যই হাঁহিৰ খলকনিৰ সৃষ্টি কৰাৰ পিছত ২৮ এপ্ৰিল শনিবাৰে 'চৰকাৰী চাকৰি' বিচৰাতকৈ 'পাণ দোকান' খোলাৰ বাবে পৰামৰ্শ আগবঢ়াইছে।
'বিশ্ব পশু চিকিৎসা দিৱস' উপলক্ষে ত্ৰিপুৰা পশু চিকিৎসা পৰিষদে আয়োজন কৰা এক আলোচনা সভাত মুখ্য মন্ত্ৰী দেবে 'পাৰ্টিৰ পিছে পিছে ঘূৰি ফুৰাতকৈ পাণ দোকান খোলা হ'লে একোজন ডেকাৰ এতিয়ালৈকে বেংকত ৫ লাখ টকা জমা হ'লহেঁতেন' বুলি মন্তব্য কৰে।
প্ৰথম বাৰৰ বাবে মুখ্য মন্ত্ৰী হোৱা দেবে দায়িত্বভাৰ লোৱাৰ পিছৰ পৰা এটাৰ পিছত আনটো অভাৱনীয় ৰাজহুৱা মন্তব্য কৰি আহিছে।
যোৱা ১৮ এপ্ৰিলত মহাভাৰতৰ যুগত ইণ্টাৰনে'ট আৰু উপগ্ৰহীয় যোগাযোগ ব্যৱস্থা আছিল বুলি মন্তব্য তেওঁ কৰা মন্তব্যই দেশজুৰি তেওঁক হাঁহিয়াতৰ পাত্ৰত পৰিণত কৰিছিল।
আনহাতে যোৱা ২৬ এপ্ৰিলত ডায়েনা হে'ডেন বিশ্ব সুন্দৰী হোৱাৰ বাবে উপযুক্ত নাছিল বুলি মন্তব্য কৰি পিছত তীব্ৰ সমালোচনাৰ সমুখীন হৈ নিজৰ মন্তব্যৰ বাবে ক্ষমা খুজিছিল। হে'ডেনে 'লক্ষ্মী-সৰস্বতী দেৱী'ৰ দৰে ভাৰতীয় সৌন্দৰ্য্যক প্ৰতিনিধিত্ব নকৰে কিন্তু ঐশ্বৰ্য্য ৰায়ে কৰে বুলি মন্তব্য কৰিছিল।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
